Hola!
Doncs t'explico una mica.
Primer, la font ("source") del conjunt de canvis és precisament això, d'on surten les dades. Si fas servir Vespucci es pot indicar que la font és "survey", que vol dir que tú directament has afegit les dades sobre el terreny. Hi ha altres fonts, com les dades del Catastro, del ICGC, de l'AMB, etc. No es poden utilitzar fonts privatives com Gmaps, Streetview, etc, però en tenim un munt de fonts que podem utilitzar.
Respecte a les etiquetes d'accessibilitat, l'etiqueta wheelchair pot tenir els valors yes, no i limited. Per explicar una mica pots utilitzar l'etiqueta wheelchair:description, p.e. "Porta no adaptada i esglaó a l'entrada". El criteri que faig servir és considerar l'autonomia personal, es a dir, que si una persona pot accedir per si mateixa, sense ajut de ningú, és un wheelchair=yes. Si li cal ajuda, p.e. per obrir una porta, ficar una rampa, etc, és wheelchair=limited (amb el seu wheelchair:description amb l'explicació), i si no és accessible és wheelchair=no.
Salutacions!